Page:The Legal Code of Ælfred the Great.djvu/80

 RYHTEN WÆS SPRECENde ðas word to moyse ⁊ þus cwæð: Ic eom dryhten ðin god; Ic ðe utgelædde of egipta londe ⁊ of hiora ðeowdome. Ne lufa ðu oþre fremde godas ofer me. Ne minne noman ne cig ðu on idelnesse, forðon þe ðu ne bist unscyldig wið me, gif ðu on idelnesse cigst minne noman. Gemyne þæt ðu gehalgige þone ræstedæg; wyrceað eow .VI. dagas ⁊ on þam siofoðan restað eow: forðam on .VI. dagum crist geworhte heofonas ⁊ eorðan, sæs ⁊ ealle gesceafta þe on him sint, ⁊ hine gereste on þone siofoðan dæg, ⁊ forðon dryhten hine gehalgode. Ara ðinum fæder ⁊ þinre medder ða þe dryhten sealde þæt ðu sie þy leng libbende on eorþan. Ne sleah ðu; ne lige ðu dearnenga. Ne stala ðu; ne sæge ðu lease gewitnesse. Ne wilna ðu þines nehstan ierfes mid unryhte. Ne wyrc ðe gyldne godas oððe sylfrene. Þis sint ða domas þe ðu him settan scealt: Gif hwa gebycgge cristenne þeow, .VI. gear ðeowige he, ðy siofoðan beo he frioh orceapunga; mid swelce hrægle